Likumprojekts

**Grozījumi** [**Latvijas Republikas Zemessardzes likumā**](https://likumi.lv/ta/id/210634-latvijas-republikas-zemessardzes-likums)

Izdarīt [Latvijas Republikas Zemessardzes likumā](https://likumi.lv/ta/id/210634-latvijas-republikas-zemessardzes-likums) ([Latvijas Vēstnesis](https://likumi.lv/ta/id/305695), 2010, 82., 205. nr.; 2012, 189., 203. nr.; 2014, 108. nr.; 2016, 223. nr.; 2017, 132. nr.; 2019, 57., 225. nr.; 2020, 29. nr.) šādus grozījumus:

1. Izteikt 38. panta trešo un ceturto daļu šādā redakcijā:

"(3) Valkājot karavīra formas tērpu, bijušais zemessargs pilda attiecīgos militāros reglamentus un ievēro karavīra formas tērpa valkāšanas noteikumus, kā arī vispārpieņemtās uzvedības un militārās pieklājības normas un sabiedriskās kārtības noteikumus.

(4) Ja bijušais zemessargs neievēro šā panta otrajā un trešajā daļā noteiktās prasības, ar savu rīcību kompromitē zemessarga godu vai diskreditē Nacionālos bruņotos spēkus, Zemessardzes komandieris viņam var atņemt tiesības valkāt karavīra formas tērpu."

2. Papildināt 40. pantu ar trešo daļu šādā redakcijā:

"(3) Militāro disciplīnu un tās nodrošināšanas kārtību nosaka Militārās disciplināratbildības likums."

3. Izslēgt 42. pantu.

4. Papildināt pārejas noteikumus ar 16. punktu šādā redakcijā:

"16. Grozījums šā likuma 38. pantā par tā trešās un ceturtās daļas izteikšanu jaunā redakcijā, grozījums šā likuma 40. pantā par tā papildināšanu ar trešo daļu, kā arī grozījums par šā likuma 42. panta izslēgšanu stājas spēkā vienlaikus ar Militārās disciplināratbildības likumu."

Ministru prezidenta biedrs,

aizsardzības ministrs

A. Pabriks